Il-Ministru għall-Intern Taljan, Angelino Alfano, jiċħad li kien hemm xi trattativa bejn l-Istat u l-ultras, is-supporters qliel ta’ teamijiet tal-football. L-istqarrija tiegħu fuq Twitter kienet qed tirreferi għall-captain tat-team ta’ Napoli,  Hamsik, li deher jitkellem mal-kap tal- hooligans Napitani qabel il-finali tal-Coppa Italia bejn Napoli u Fiorentina nhar is-Sibt fl-Olimpico ta’ Ruma. Fi glied barra l-istadium qabel il-logħba, ultras tal-club tar-Roma attakkaw u sparaw fuq erba’ Naplitani li wieħed minnhom kellhom joperawh għax kien f’qagħda gravi. Missier il-ġuvni qal li l-Ġimgħa, inħall id-demm ta’ San Ġenneru u s-Sibt, il-qaddis protettur ta’napli raddlu lil ibnu lura mill-mewt.